Stor støttefest for Headspace på First Hotel i Aalborg.

Headspace, der er et rådgivningstilbud for unge i Aalborg, slog i dag sammen med First Hotel Aalborg dørene op til velgørenhedsarrangement med både fest og auktioner. Og det strømmede ind med mennesker, der ville være med til at støtte Headspace, hvor børn og unge kan droppe ind og tale om deres problemer og få gode råd og vejledning fra andre frivillige unge, der er rustet til at hjælpe andre og måske har stået i nogle af de samme problematikker. - Det er vigtigt, at flere børn og unge får øje på Headspace, så de ved, at der er et sted de kan gå hen, når livet er svært, siger Line Brix Madsen, som er centerchef hos Headspace Aalborg. Arrangementet var stablet på benene på initiativ af det socialdemokratiske byrådsmedlem Tobias Bøgeskov Eriksen, der sammen med hotelchef for First Hotel Aalborg Natasja Madsen gerne vil sætte fokus på, at mange unge har det vanskeligt psykisk. - Vi lever i en tid, hvor der er alt for mange unge, der går ned med flaget. Og det er simpelthen alarmerende tal. Derfor er vi nødt til at få sat problematik på dagsordenen, siger byrådsmedlem for i Aalborg Kommune, Tobias Bøgeskov Eriksen (Socialdemokratiet). Sponsorer og andre bidragsydere havde sat ting til salg i en auktion, hvis overskud gik ubeskøret til Headspaces arbejde.